লিটন দাস
লিটন কুমার দাস (জন্ম: ১৩ অক্টোবর, ১৯৯৪) একজন বাংলাদেশী ক্রিকেটার এবং সকল ফরম্যাটে বাংলাদেশ জাতীয় ক্রিকেট দলের বর্তমান সহ-অধিনায়ক। তিনি একজন উইকেট-কিপার এবং ডানহাতি ব্যাটার। তিনি ২০১৫ সালের জুনে বাংলাদেশের হয়ে আন্তর্জাতিক ক্রিকেটে অভিষেক করেন। তিনি ওয়ানডে ক্রিকেটে বাংলাদেশের পক্ষে সর্বোচ্চ ব্যক্তিগত স্কোর করেছেন (১৭৬)। তিনি আন্তর্জাতিক টি-টোয়েন্টি ক্রিকেটে (১৮) বলে অর্ধশতক করেন। যা ছিল বাংলাদেশের সবচেয়ে কম বলে অর্ধ শতক রান করার রেকর্ড। তিনি বর্তমানে বাংলাদেশ ক্রিকেট দলের অন্যতম সদস্য ।